Quittance de remboursement d’un prêt de blé
Material: papyrus
Place: Hermopolites
Categories: Quittung
Rückzahlung
Darlehen
Weizen
ἔτους ., Ὑπ[ε]ρβερεταίου β, Μεσορὴ β, ἐν Ἑρ
μοῦ πόλει τῆς Θηβαΐδος.  ὁμολογεῖ Ἄνδρων 
Πτολεμαίου Λίβυς τῶν Πατόκου κατοίκων 
ἱππέων Διο[ν]υσίωι Κεφαλᾶτος Πέρσηι 
ἀπέχειν παρʼ αὐτοῦ τὰς τεσσαράκοντα  ἀρτάβας 
τοῦ στερεοῦ πυροῦ, τὸ δάνειον ὃ ἐδάνεισεν 
αὐτῶι [κ]ατὰ συγγραφὴν δανείου τὴν κειμένην 
διὰ τοῦ ἐν Ἑρμοῦ πόλει τῆς Θηβαΐδος ἀγορανομίου 
τοῦ ἑβδόμου ἔτους, Τῦβι ἑπτακαιδεκάτηι· 
καὶ μήτʼ αὐτὸν Ἄνδρωνα μηδʼ ἄλλον ὑπὲρ 
αὐτοῦ ἐπελεύσεσθαι ἐπὶ Διονύσιον μηδʼ ἐ
πὶ τοὺς παρʼ αὐτοῦ περὶ τοῦ προκειμένου 
δανείου οὗ ἀπέχει, μηδὲ περὶ μέρους αὐτοῦ, 
παρευρέσει μηδεμίᾳ· ἐὰν δὲ ἐπέλθῃ, ἥ τʼ ἔφοδος 
Ἄνδρων[ι] καὶ τῶι ὑπὲρ αὐτοῦ ἐπιπορευομένωι 
ἄκυρος [ἔστω καὶ] προσαποτεισάτω 
Ἄνδρων Διονυσίωι ἢ τοῖς παρʼ αὐτοῦ, καθʼ ὅτι ἂν 
ἐπέλθῃ, ἐπίτιμον χαλκοῦ τάλαντα δέκα  
καὶ τὸ βλ[ά]βος καὶ εἰς τὸ βασιλικὸν ἱερὰς ἀργυρίου 
Πτολεμαϊκοῦ νομίσματος δραχμὰς ἑκατὸν  
καὶ μηθὲν ἧσσον ἡ ὁμολογία ἥδε κυρία ἔστω.
ὁμο Ἄνδρωνος πρὸς 
Διονύσιον ἀποχ δα   μ.